Just Dance

«Just Dance», ամերիկացի երգչուհի Լեդի Գագայի երգը Colby O'Donis-ի մասնակցությամբ, որը թողարկվել 2008 թվականի ապրիլին որպես The Fame ալբոմի դեբյուտային սինգլ։ Հեղինակներն են Ստեֆանի Ջերմանոտտան, Ալյաուն «Akon» Թիամը և Նադիր Հայաթը, ով նաև հանդես է եկել որպես պրոդյուսեր։ Երգը գրվել է R&B ժանրի ազդեցության ներքո և պատմում է ալկոհոլային հարբածության վիճակի մասին գիշերային ակումբում։

Երգն ստացել է դրական արձագանքներ երաժշտական քննադատների կողմից, ովքեր այն բնութագրել են որպես սինթի-փոփ ժանրի երգ՝ ակումբային հիմնի տարրերով։ Ստեղծագործությունն ունեցել է առևտրական հաջողություններ՝ զբաղեցնելով առաջին հորիզոնականը ԱՄՆ-ում, Ավստրալիայում, Կանադայում, Իռլանդիայում, Նիդեռլանդներում և Մեծ Բրիտանիայում, նաև ընդգրկվել է տարբեր երկրների լավագույն սինգլների շարքում։ Հինգ ամիս Billboard Hot 100 հիթ-շքերթում գտնվելուց հետո «Just Dance»-ը դարձել է «անսպասելի հիթ» և բարձրացել է հիթ-շքերթի առաջին հորիզոնական 2009 թվականի հունվարին, թեև թողարկվել էր դեռ 2008 թվականի ապրիլին։

Ստեղծագործության ստեղծումը 

«Just Dance» երգը գրել են Գագան և Էյկոնը RedOne-ի հետ, որը նաև եղել է երգի պրոդյուսերներից։ «Heat magazine» ամսագրին տված հարցազրույցում Գագան ասել է.
«Ես ունեի սարսափելի խումհար։ Ես գրել եմ երգը 10 րոպեի ընթացքում RedOne-ի հետ միաժամանակ։ Եվ ես առաջին անգամ եղա Հոլիվուդյան ձայնագրման ստուդիայում։ Շատ մեծ սենյակում հսկայական սյուներով»։
Գագան «Just Dance»-ը գրել է 2008 թվականի հունվարին։ Նրա խոսքերով՝ դա «ծանր աշխատանք է և շատերը սկզբում չեն հավատացել դրան»։ «Contactmusic.com»-ին տված հարցազրույցի ժամանակ Գագան ասել է, որ «Just Dance»-ը ուրախ ձայնագրություն է և այն գնահատվում է մարդկանց կողմից, որոնք անցնում են կյանքի տարբեր դժվարությունների միջով, ինչպիսիք են աշխատանքը, տունը կորցնելը և այլն։ Հետագայում՝ «Artistdirect.com»-ին հետ հարցազրույցի ժամանակ, Գագան բացատրել է, որ «Just Dance» երգում ինքը ցանկացել է ստեղծել հրաշալի ձայնագրություն։

Երբ նրան հարցրել են երգի՝ այդքան հանրահայտ դառնալու պատճառների մասին, նա ասել է.
«Յուրաքանչյուր մարդ փնտրում է երգ, որը իսկապես պատասխանում է այն ուրախություններին, որոնք պահվում են մեր հոգիներում և սրտերում, և որոնց տակ հնարավոր է լավ ժամանակ անց կացնել։ Այդ երգը ուղղակի դրա մասին է։ Դա զգացվում է, և երբ դու լսում ես այդ երգը, այն ստիպում է քեզ լավ զգալ։ Ոչ ավելին։ Ես չեմ մտածում, որ պետք են ինչ-որ տիեզերական հետազոտություններ, երբ գործը վերաբերում է սրտին։ Ես մտածում եմ, որ այդ երգը ուղղակի հոգեհարազատ է»։

Երաժշտություն և տեքստ 

«Just Dance»-ը ռոմատիկ պարային երգ է։ Երգի մեջ խառնված են քայլերգի, էլեկտրոնիկ և R&B երաժշտության տարրեր։ Երգը գրված է բարդ տեմպում, րոպեում 124 հարված բիթրեյթում, Դո-մինոր տոնայնությամբ։ Գագայի երգը ընդգրկում է երկու օկտավա՝ Սոլ 3 նոտայից մինչև Դո-5։ Երգն սկսվում է սինթեզատորների ձայնով արագ տեմպում, և Գագան արտասանում է «RedOne» անունը։ Երգը նույն տեմպով հնչում է կրկներգում։ Կրկներգը գործիքավորված է հետևյալ ակկորդներով՝ F—Am—C—G—D—F—Am—C—G—D—F: Կոլբի Օ’Դոնիսը երգում է այն նույն տոնայնությամբ, ինչպես Գագան։

Երգի տեքստն սկսում է հետևյալ կերպ. «Ի՞նչ է տեղի ունենում պարահրապարակում։ Ես սիրում եմ այդ երգը, փոքրիկ, բայց ես էլ չեմ կարող կենտրոնացնել իմ հայացքը»։ Տեքստն ամբողջությամբ խոսում է այն մասին, թե ինչ է նշանակում ինտոքսիկացիայի ենթարկվել խնջույքի ժամանակ։ Երգի սկզբում «A RedOne» խոսքի արտասանությունը հաճախ շփոթում են «red wine»-ի հետ (), բայց իրականում Գագան ներկայացնում է իր պրոդյուսեր RedOne-ին։

Քննադատություն 

Երգը հիմնականում ստացել է դրական արձագանքներ։ Մեթյու Չիզլինգը Allmusic-ից բնութագրել է երգը որպես «գալակտիկական» և համեմատել է այն «The Fame» ալբոմի «Money Honey» երգի հետ։ Ալեքս Պետրիդիսը «The Guardian»-ից երգն անվանել է «գրավիչ և կպչուն պատմվածք թեթև թմրանյութերի ընդունման մասին, որի մեջ խառնված են քայլերգի, էլեկտրոնիկ և R&B երաժշտության տարրեր, որը ունի անբացատրելի նմանություն Նելլի Ֆուրտադոյի „Maneater“ երգի հետ»։ Բեն Նորմանը «About.com»-ից ասել է, որ երգը «բացում է ալբոմը որպես մարտիկ-վալկիրիա […] հանդիսավոր գնալով բանակի առջևում։ Եթե դուք չգիտեք այդ երգը, օգտագործեք ձեր բրաուզերը։ Ես ժամանակ չեմ ծախսի բացատրելու համար, թե ինչպես է հնչում այդ երգը»։ Սակայն նա նաև ավելացրել է, որ երգը չի հանդիսանում նորարարական և համեմատել է այն այլ արտիստների կատարումների հետ, ինչպիսիք են Ռիհաննան, Քրիս Բրաունը, Pussycat Dolls-ը։ «About.com»-ից Բիլլ Լեմբը երգն անվանել է հեղինակային, բայց բավականաչափ աչք ծակող Գագայի համար, որպեսզի այն նկատվի մեյնսթրիթում։ Նա նաև ավելացրել է, որ «Just Dance»-ը շատ հզոր ստեղծագործություն է, և այն ցույց է տալիս Գագայի տպավորիչ ձայնը, բայց վերջնական արդյունքում այն միայն լավ պարային փոփ-երաժշտություն է։ Նա նաև նշել է Կոլբի Օ’Դոնիսի լավ վոկալը։ «PopMatters.com»-ից Էվան Սոուդեյն ասել է, որ «Just Dance»-ը աչք ծակող սինգլ է և հրաշալի ինդիկատոր՝ պարզելու, թե ինչի մասին է ամբողջ ալբոմը։ «MusicOMH.com»-ից Բեն Հոգվուդը գովել է երգը՝ ասելով, թե «դուք չեք գտնի երեկույթին ձոնված ավելի տպավորիչ երգ, քան „Just Dance“-ը՝ մշակված մի ադամանդ, որը տիրում է ձեր մտքին հաջորդ մի քանի շաբաթների ընթացքում»։ Ֆրիդոմ Լու Լասը Վաշինգտոն Փոստից երգի մասին ասել է, թե այն «լցված է անիմաստ օդային սինթի-փոփով, որը համապատասխանում է ցածրաստիճան պարային տրամադրությանը՝ համակցված Գագայի սառը, համարյա ազատ վոկալի հետ, որը գովերգում է պարային ուրախությունը»։ Լինն Սեկսբերգը «The Ottawa Citizen»-ից, բնութագրելով Գագայի «The Fame Ball Tour» համերգային շրջագայությունը, երգն անվանել է հրաշալի ակումբային հիմն, որը կարելի է կատարել երգչախմբով։ «Afisha.uz»-ից Դամիր Սագդիևը անվանել է երգը «կենդանի և էներգետիկ ակումբային թրեք»՝ ընդգծելով պրոդյուսեր RedOne-ի լավ աշխատանքը։

Ստեղծագործությունների ցանկը 

 U.S. 'The Remixes' CD single
 «Just Dance» — 4:02
 «Just Dance» (HCCR’s Bambossa Main Mix) — 7:12
 «Just Dance» (Richard Vission Remix) — 6:13
 «Just Dance» (Trevor Simpson Remix) — 7:20

 U.S. promo club CD
 «Just Dance» — 4:02
 «Just Dance» (Instrumental) — 4:00
 «Just Dance» (A Capella) — 3:58

 U.S. promo remix CD
 «Just Dance» — 4:02
 «Just Dance» (Instrumental) — 4:00
 «Just Dance» (A Capella) — 3:58
 «Just Dance» (HCCR’s Bambossa Main Mix) — 7:14
 «Just Dance» (Richard Vission Remix) — 6:14
 «Just Dance» (Trevor Simpson Remix) — 7:21
 «Just Dance» (HCCR’s Bambossa Radio Edit) — 3:26
 «Just Dance» (Trevor Simpson Edit) — 3:35
 «Just Dance» (HCCR’s Bambossa Dub) — 5:56

 Australian CD single
 «Just Dance» — 4:02
 «Just Dance» (Trevor Simpson Remix) — 7:21

 German CD maxi single
 «Just Dance» — 4:02
 «Just Dance» (HCCR’s Bambossa Main Mix) — 7:14
 «Just Dance» (Instrumental) — 4:00
 «Just Dance» (Video) — 4:10

 Other Versions Remixes
 «Just Dance» (Tony Moran Remix) — 9:05

 German CD single
 «Just Dance» — 4:02
 «Just Dance» (Trevor Simpson Remix) — 7:21

 French CD maxi single
 «Just Dance» — 4:02
 «Just Dance» (Glam As You Radio Mix) — 3:39
 «Just Dance» (Glam As You Club Mix) — 6:25

 U.S. promo remixes part 2 CD-R
 «Just Dance» (RedOne Remix) — 4:18
 «Just Dance» (Space Cowboy Remix) — 5:01
 «Just Dance» (Robots To Mars Mix) — 4:37
 «Just Dance» (Tony Arzadon Remix) — 6:24

 UK CD single
 «Just Dance» (Main Version) — 4:02
 «Just Dance» (RedOne Remix) — 4:18

 UK 7" numbered picture vinyl disc
 «Just Dance» (Main Version) — 4:02
 «Just Dance» (HCCR’s Bambossa Main Mix) — 7:14

 Japanese digital single
 «Just Dance» — 4:02
 «Just Dance» (HCCR’s Bambossa Main Mix) — 7:14
 «Just Dance» (Richard Vission Remix) — 6:14
 «Just Dance» (Trevor Simpson Remix) — 7:24

Հիթ-շքերթներ և հավաստագրեր

Շաբաթական հիթ-շքերթներ

Տարեկան հիթ-շքերթներ

Տասնամյակի հիթ-շքերթներ

Հավաստագրումներ

Թողարկման ժամանակագրություն

Ծանոթագրություններ 

Լեդի Գագայի սինգլներ
Billboard Hot 100 գլխավորած սինգլներ
Irish Singles Chart գլխավորած սինգլներ
UK Singles Chart գլխավորած սինգլներ